Тоні Кроос

**То́ні Кро́ос** (;  4 студзеня 1990 году, Грайфсвальд, НДР) — колішні нямецкі футбаліст, які выступаў апошнім часам за гішпанскі клюб «Рэал» і нацыянальную зборную Нямеччыны на пазыцыі паўабаронцы. Чэмпіён сьвету 2014 году.

## Кар’ера
### Клюбная
Тоні зьяўляецца выхаванцам юнацкіх камандаў «Грайфсвальдэру», «Ганзы» й «Баварыі». У дарослым футболе дэбютаваў у 2007 годзе за каманду клюбу «Баварыя», у якой правёў два сэзоны, прыняўшы ўдзел у 19 матчах чэмпіянату. Паралельна выступаў за другую каманду «Баварыі», якая спаборнічала ў рэгіянальнай лізе, а пасьля — у трэцяй бундэсьлізе.

У лютым 2009 году на ўмовах арэнды перайшоў у стан левэркузэнскага «Баеру», у камандзе якога адразу ж атрымаў сталае месца ў стартавым складзе. У 2010 годзе вярнуўся ў «Баварыю».

16 жніўня 2010 году ён выйшаў у стартавым складзе ў матчы першага раўнду кубка Нямеччыны супраць клюбу «ТСФ Германія Віндэк», забіўшы трэці гол у пераможным матчы (4:0). 29 кастрычніка Тоні забіў першы гол за «Баварыю» ў Бундэсьлізе, адзначыўшыся ў пераможным зь лікам 4:1 матчы супраць «Фрайбургу». Падчас сэзону 2010—2011 гадоў Кроос быў сталым гульцом асноўнага складу ва ўсіх турнірах, у якіх браў удзел клюб.

Падчас сэзону 2011—2012 гадоў Тоні выступаў пад кіраўніцтвам Юпа Гайнкеса, ягоным былым трэнэрам у Левэркузэне. Кроос разам са сваім партнэрам Бастыянам Швайнштайгерам утварыў моцную лінію цэнтральнай часткі паўабароны. Ён адгуляў 51 матчаў ва ўсіх спаборніцтвах на працягу сэзону, у тым ліку ўзяў удзел у фінале Лігі чэмпіёнаў, дзе «Баварыя» была зьбіта па пэнальці лёнданскім «Чэлсі» на Альянц-Арэне.

У сэзоне 2012—2013 гадоў Кроос як і ў апошнія гады быў важным чальцом камады, разам зь якой атрымаў перамогу адразу ў трох турнірах. У першым чатырох матчах Бундэсьлігі Тоні тройчы адзначыўся. Таксама, гулец забіў свой першы гол у Лізе чэмпіёнаў у першым матчы групавога этапу ў матчы супраць «Валенсіі». Атрымаўшы траўму ў першым матчы чвэрцьфіналу Лігі чэмпіёнаў супраць «Ювэнтусу», Кроос прапусьціў астатнія матчы туріінру, у тым ліку пераможны фінал, а таксама апошнія сем матчаў Бундэсьлігі сезону.

Да пачатку сэзону 2013—2014 гадоў Кроос вярнуўся ў былую форму. 4 кастрычніка 2013 году ён забіў свой першы гол у сэзоне ў нічыйным матчы зь лікам 1:1 супраць свайго былога клюбу «Баеру». 21 сьнежня 2013 году ён узяў удзел у фінальным матчы клюбнага чэмпіянату сьвету супраць «Раджы» (2:0). 19 лютага 2014 году Кроос забіў свой другі гол у сэзоне ў пераможным матчы 2:0 Лігі чэмпіёнаў супраць «Арсэналу».

17 ліпеня 2014 году мадрыдзкі «Рэал» абвесьціў пра пераход нямецкага паўабаронцы ў гішпанскі клюб.

### Міжнародная
У 2010 годзе дэбютаваў у афіцыйных матчах у складзе нацыянальнай зборнай Нямеччыны.

## Стыль гульні
Кроос мае добрае бачаньне поля. Менавіта гэтая ягоная якасьць робіць яго адным з самых пэрспэктыўных маладых плэймэйкераў сьвету. Дакладныя перадачы любой далёкасьці, пошук партнэраў, магутныя ўдары з абедзьвюх ног ягоныя добрыя якасьці. Таксама Кроос ёсьць спэцыялістам па стандартах.

## Дасягненьні
**«Баварыя»**:
* Чэмпіён Нямеччыны: 2008, 2013, 2014
* Уладальнік Кубка Нямеччыны: 2008, 2013, 2014
* Уладальнік Кубка нямецкай лігі: 2007
* Уладальнік Супэркубка Нямеччыны: 2010, 2012
* Пераможца Лігі чэмпіёнаў: 2013
* Уладальнік Супэркубка УЭФА: 2013
* Пераможца клюбнага чэмпіянату сьвету: 2013

**«Рэал»**:
* Чэмпіён Гішпаніі: 2017, 2020, 2022, 2024
* Уладальнік Кубка Гішпаніі: 2023
* Уладальнік Супэркубка Гішпаніі: 2017, 2020, 2022, 2024
* Пераможца Лігі чэмпіёнаў: 2016, 2017, 2018, 2022, 2024
* Уладальнік Супэркубка УЭФА: 2014, 2017, 2022
* Пераможца клюбнага чэмпіянату сьвету: 2014, 2016, 2017, 2018, 2022

**Нямеччына**:
* Чэмпіён сьвету: 2014
* Бронзавы прызэр чэмпіянату сьвету: 2010

## Асабістае жыцьцё
Зьяўляецца старэйшым братам было нападніка Фэлікса Крооса.

## Крыніцы

## Вонкавыя спасылкі
* Афіцыйны сайт
* 

Катэгорыя:Нямецкія футбалісты
Катэгорыя:Чэмпіёны сьвету па футболе